Соллерс-Алабуга

Соллерс-Алабуга — Россия автомобиль җыю предприятиесе. Татарстан Республикасының «Алабуга» махсус икътисадый зона территориясендә урнашкан. Предприятие Соллерс автомобиль холдингы составына керә. Завод 2008 елда эшли башлый.

 Тарих 
СОЛЛЕРС компаниясе 2008 елның май аена Алабуга астында елына 75 мең автомобиль егәрлеге булган автомобиль заводын төзи. Предприятие төзелешен  компаниянең 2007 елдагы иң мөһим проекты дип атаганнар.

 Fiat 
мини|300x300пкс|«Соллерс-Алабуга» заводында Fiat Ducato җитештерү|сулда
Завод Fiat Ducato коммерция автомобилен Италия Fiat Auto белән партнерлыкта җитештерү өчен төзелә. Беренче автомобиль «СОЛЛЕРС-Алабуга» конвейерыннан 2008 елның 27 маенда чыга. Конвейерны тантаналы рәвештә эшләтеп җибәрүдә СОЛЛЕРС компаниясе генераль директоры Вадим Швецов, Fiat вице-президенты Эцио Бара һәм Россия премьер-министры Владимир Путин катнашканнар. Заводның модель рәте — Fiat Ducato коммерцияле автомобиле. Заводта 20дән артык төрле модификациядәге автомобиль җитештерелә, алар арасында мәктәп автобусы, ашыгыч ярдәм, маршрут таксилары, юл хезмәтләре өчен махсус автомобильләр һәм башкалар бар.

2011 елның февралендә Sollers һәм Fiat партнерлык мөнәсәбәтләрен туктату турында игълан итәләр, Россиядә Fiat Ducato җитештерү туктатыла.

Евразия икътисадый комиссиясе (ЕИК) «Соллерс-Алабуга» ҖЧҖ мөрәҗәгатен караган һәм кайбер илләрдән демпинг бәяләре буенча Таможня берлегенә автомобильләр җитештерүне тикшергән.

 Ford 
2011 елда Ford компаниясе Sollers компаниясе белән уртак предприятие төзү турында килешүгә кул куйды. 

Алабугада Ford Sollers заводында Ford автомобильләрен җитештерү 2012 елда башлана. 2019 елга кадәр предприятие Ford Kuga кроссоверын һәм Ford Explorer внедорожнигын җитештерә| Ford выплатит рабочим и поставщикам закрываемых в России заводов $200 млн. 2018 елда егәрлеге 65 мең машина булган завод 18 мең машина җитештерәКончился завод: как уход Ford поможет автопрому России. Җитештерүне реструктуризацияләгәннән соң тулы цикл технологиясе буенча Ford Transit коммерцияле автомобильләр линейкасын чыгару кала. Шулай ук компания предприятиенең гамәлдәге куәтләрендә яңа Ford Transit базасында Россия корпоратив һәм дәүләт заказчылары ихтыяҗлары өчен җайлаштырылган коммерцияле транспортның махсус версияләрен эшли һәм җитештерә.

2015 елда «Алабуга» махсус икътисади зона территориясендә Ford Sollers двигательләр заводын эшләтеп җибәрә. Анда 85, 105 һәм 125 ат егәрлеге белән бүленгән 1.6 Duratec бензин двигателенең өч версиясе җитештереләFord запустил производство двигателей в России. 2017 елның уртасына кадәр завод локализация дәрәҗәсендә 78 % ка җитеп, 30 мең двигатель чыгарган.

 Aurus 
2019 елда Aurus бренды автомобильләрен (Aurus Senat һәм Aurus Komendant) серияле җитештерү өчен Соллерс-Алабуга заводын яңадан җиһазландыру эше игълан ителәПроизводство внедорожника Aurus Komendant начнется в 2022 году. Җитештерүне 2022 елда башлау планлаштырыла, ул штамплау, эретеп ябыштыру, җыю, буяу һәм двигательләр җитештерүне үз эченә алачак.

 Искәрмәләр 

Төркем:Алабуга
Төркем:Татарстан ширкәтләре
Төркем:Әлифба буенча компанияләр